Nedžad Ibrišimović, Ugursuz, 1. - 10. 


NAPOMENA: DJELO NIJE LEKTORISANO, 28.12.2023. 


Snovi Ihtara Abazovića; Muzafer se prisjeća svog i tuđih rađanja; zamišlja da su mu braća 
- braća, a da mu sestra nije sestra. Mrtva Nizama ga gleda. Dolazak ajana Abdurahmana na 
Herdekovac. Ljubavne tajne ajanove kćeri. Musi Dizdaru, skeledžiji, viri glava iz planinskog 
jezera. Pojava slutnje. 


Jesam sluga Muzafer i gad. | za mene znaju ljudi po okolnim brdima kao za psećeg čovjeka 
jer gospodaru služim u lovu svojim izvrsnim njuhom i sklonošću da neprekidno skakućem. 
Gledam svijet kako gori u svjetlu. To na konju je Ihtar Abazović, gospodar Herdekovea i 
najstariji sin Zulhubena Abazo- vića, onaj koji se odvojio od brata Abida, od sestre Mulije, od 
brata Sadika, od ostalih koji se od njega odvojiše. Rob sam mu u lovu - zabavi i U lovu. A niko 
ne zna da sam progledao i da začinjem misao o ozdravljenju. 


Prekratki su trenuci moje svijesti. I da nisam ovo ja, nego voda koja je sebe pomislila, 
ponovo bih potonuo kao mulj, a život bi tekao iznad mene u svojoj nesvijesti. A načuo sam, 
iako ne znaju daje Zulhu- ben upitao: "Čijeje ovo!" dok sam ja bahuljao u slami. I da sam mu 
se dopao. "Ko mu je brižna mati? Hoću da vidim ima li mojih crta" - daje takve riječi izgovarao 
u svome neznanju, pa kako se niko nije oglasio, dao da dovedu žene. Ah nijedna nije pustila 
krik i nijedna se nije odala srcem kada me je položio ljutim psima, neprekidno ih, doduše, 
držeći na oku. Čak su žene, i grješne i nevine, sluteći nesreću u koju bi ih gurnuo uzvik 
samilosti, sa smiješkom pratile prizor. Tada je sramota na Herdekovcu bila jača od mudrosti 
i materinske ljubavi bez korijena. 

Otišao je ljutit i rekao da me ostave u paščari "Kuja ga rodila - kuje neka ga i hrane." 

Jesam Muzafer, ah nisam Abazović. Dužnost mi je da na svaku glasno izgovorenu riječ 
padnem i čekam. Služim samo kada nema nikoga. 


3- 

Klečim na čistom ćilimu, odupirući se palcima svojih golemih, ispucalih stopala, jedva 
dodirujući tlo. Najradije bih da visim u vazduhu dok ovo ne prođe. Povlačim se natraške i 
svojski otirem tragove iza sebe. 

- Konja! - kaže Ihtar. 

Izađoh i nađoh samo bič. Seiz privede konja. 

lako bih ukrio svoju odgonetku da stvari vidim jasnije, nešto me nagoni da mu kažem. 
Pružam bič, a jednom rukom navlačim lanenu košulju sebi na glavu. 

-Pogan! - reče i sjede u sedlo. 

Po ciliku kandžije pogađam da udarac nije namijenjen konju, nego meni. Opeče me i vatra 
se razli tijelom. Tako mu rekoh. 


4- 
Nikad nisam duže gledao dan. Ihtar Abazovid jemoj gospodar i njemu je data beskrajna 
blagodat da vidi stvari, a samo u snu, ponekad, da mu se pomute. Ali on čuva i ono što ne 


vidi: običaje koje mu ostaviše mrtvi i vjeru u ljekovitost kisele vode podno Herdekovca. Moje 
je da gledam i da tek dokučim ono što je njima dato. Vidim i znam : gore je nebo — ja sam na 
zemlji. Čujem bubnjeve. Ono je Niz ama, druga žena bega Ihtara, ona Što noću zanosi tijelom 
i čudno isteže i grči bokove e da bi začela plod i u svemu bila bolja od Altune, prve žene, koja 
je pridošla. A Altuna je rodila sina Džafera i on je najstariji. A Ni- zama je rodila sina Kemala. 
Altuna je rodila sina Malika i kćer Fatmu. A Nizama je rodila onaj prelabki cvijet - Đulsu. 


5. 

Džafer je bio doveo Zejnebu, a izgubio tovar koža i konje. | uveče je u nijemom krugu 
svoje braće i sestara izgovarao pokajničke riječi i skrušeno molio za oprost stoje rekao: "Ne 
bij!", što je rekao: "Ne mogu!", što je umjesto u Kamenicu otišao po Zejnebu Hasibićevu i 
skriven u mutvaku u kojem po- luciganka Nurka pripovijeda izvodio nedoličnu i zabranjenu 
igru od koje se muti pamet Hvatao se za noge i pritiskao glavu govoreći da ga to već stiže 
kazna, jer je Zejnebi grizao usne. "Vidio sam", bio je rekao Ihtar i smijao se, a niko mu se nije 
usudio pridružiti. Džaera su sakrili u mutvak da ga Zejne- bini ne dokopaju i da ga ne ubiju, a 
i da ga kazne. On izgubi strah i nađe sladostrašće. Zatekoše ga pre- obraćena i odvedoše ocu. 
Ihtar ga je gledao izopačena i poboja se da ga ne izgubi. Tada je moja pamet bila tanahnija 
od paučine, a znam da su braća za- Zirala od njega i da su sestre i od jedne i od druge matere 
dugo pazile da ih u hodu ne okrzne. | dozivam se daje Ihtar Abazović zagledao pokrete djevo- 
jačkih ruku po Kamenici, a da ni na jednoj nije našao znak u kojem bi prepoznao biljeg svoga 
sina. Kada je uvidio da ne traži ženu sinu, nego sebi, ponovo je obišao sve, a istančalo 
strpljenje popusti pred navalom grube smijurije i od prosidbe načini lakrdiju. | dozivam se da 
ni to nije bilo dovoljno mome gospodaru, nego je razvezao jezik i izrugivao se. 


6. 

J Džafer, sin Altunin, dovede kćer trgovca Bisaha Ismailovića Rabiju, koje se otac odreče. 
Nije samo Ihtar pratio Džaferovu tegobnu ljubav; kada sin prebi volu kičmu, otac reče: 
"Dovedije." 

Dovede je iste noći namamivši je lijepom riječju, a nožem prisili da zajaše konja. Vidio 
sam. Ne sačeka ni da se popne na brijeg, nego je razgoliti na potoku i razočara se. Vidio sam. 
Kopao je rukama po njoj i bio je šakama zauvijek okružen sumnjom. Ali ne otjera je, jer je 
njegova strasna ljubav bila osuđena da postoji. 

Svadbu sam čuo: nerado me pokazuju svijetu. | Rabija rodi Džaferu sina Ekrema, već sada 
surova. A onda je izašao na dan, kada je, kako i spada, za to došlo vrijeme - njegov brat A Uf. 
I sestra koju ne vidim, pa znam da je u sjećanju kao prazan dan. Ihtar ih je podsticao, 
zaokupljen rastom svoga plemena. 

- Ništa ne tražim od žena za moje sinove, osim da budu rotkinje. 

Onda mu je pogled pao na Maiika. Naredio mu je da sam nade ženu, ali da je ne traži ni 
predugo, niti da je dovodi prebrzo. | reče mu još daje proba. Malik, sin, obeća kroz osmijeh, 
znajući da može pro- kušavati ljubavne igre kod mnogih i svaki put dolaziti s riječima da nije 
našao onu koja bi odgova- rala njegovom tijelu, pa tako ostati svoj i slobodan do 
neizvjesnosti. Ali prva koju je okušao bila je neshvatljivo podobna, te je odmah dovede ocu. 
Ihtar je odbijao sumnje o ludilu svoga sina. A on je zaista bio izgubio glavu i Kadiru pokazivao 
svima što su dolazili kao čudo. Uviđali su njene vrline, ali su kri- šom govorili da nije ni bez 
mahana. Pa te mahane nabrajahu. Poneka riječ pokude dopirala je i do Mali- kovih ušiju. On 
je govorio: "Svaka njena riječ mi dotiče dušu, a progovaram tek na njen podsticaj." 

Iz bijesnih zagrljaja zače se žensko dijete koje će biti kažnjeno ljepotom. Ihtar je rekao da 


mu se da ime Zanaida i daje od silne sinovljeve ljubavi očekivao bar troje. Ali Zanaida nema 
ni braće ni sestara. 


7. 
Prve Fatmine prosce braća Kemai i Džafer ofle- raše, a potom su se materama hvastali da 

su ljude, svečano odjevene i naklćene koji su došli da odvedif/ njihovu Fatmuz jjurili sve dotle 

dok se nisu umorili. Altuna ih prokaza Jhtaru. Znam, zbog milosti koja Je sJučaj, da sam i sam 

te noći čekao Ihtarcv smijeh koji je bio znak da se golema bakrena tepsija može podići. 
"Kemal", rekao je Ihtar kada se podigoše. Kemai ostade. "Džafer", rekao je. Džafer 

ostade. Gledao sam kako se ostali pomiču i tri prsta moga gospodara kojima se oslobađao 

mesa između zuba. "Udari Kemai a |" rekao je Ihtar, i Džafer udari. "Udari jače!" a Kemai 

udari. Onda su se bili i nisu čuli smijeh moga gospodara. "Ljubite se, ljubite se", govorio je. Pa 

su se ponovo tukli i ponovo ljubili. 

"Znate li zašto se bijete?" pitao je. 

"Jer smo potjerali Fatmine prosce." 

"Znate i i zašto se ljubite?" 

Odgovarali su s pritajenom mržnjom da se ljubej 

su braća. 


8. 
Pojaviše se i drugi Fatmini prosci, a njih odbi obi- faj da udavača ne smije napustiti 
Herdekovac. Pojaviše se treći, nedolični. 


9. 

Musu Dizdara, skeiedžiju i rogobatna čovjeka, dovede na brijeg Ihtar i ne pomišljajući da 
bi mu mogao biti zet. A bi mu zet. On je zaprosio Đulsu, nemirnu, svu od nedovršenih 
pokreta, čas vedru, čas tužnu Nizaminu kćer. Vidim. Kada je Ihtar razabrao iz Musinih 
izlomljenih, glomaznih riječi da mu ište Đulsu, a ne Fatmu, odbi ga. Iz obojice provali smijeh, 
a Musa reče: "Već godinu, koliko sam na Herde- kovcu, otimam se toj bolesti - nikako da joj 
se ot- mem." Ihtar odgovori: "Pamtim da si mi spasio tovar iz Bosore" - tu je Musa kleknuo i 
tri puta udario dlanom po zemlji izrazivši negodovanje. "Da si dokazao svoju snagu kada si se 
oteo vodi, pokazao ljubav prema zemlji, ali ti kćer Đulsu neću dati sve dotle dok ona ne napuni 
bar petnaest godina..." 

I više od godinu dana Musa je obarao stabla u Opšeničkim šumama i nijedanput ne kroči 
na Herde- kovac. | za to vrijeme je tri puta sreo Ihtara, ali nijedanput ga ne pogleda. 

Đulsa rodi Semiza, dijete koje će kao čovjek imati goleme čeljusti i divovsku snagu. 


10. 

A Kemal, ah, Kemal... On, ajan Abdurahman Ka- rak, o kome sada šuškaju glasovi, preko 
doušnika i ljudi na usluzi, pustio je glas da je njegovu kćer čuvenu po skromnosti, Safiju 
imenom, zaprosio Ih- tar Abazović, beg i gospodar Herdekovca, a taj lažni glas doprije svuda 
pa bi kao da je gotov. Ihtara su pitali, a on je šutio. Pitali su za kojeg sina, a znalo se. 

A kad su otišli ajanu, svečano i U velikom broju, rekoše da dolaze po drugi put. Jedino tada 
je Oltar svladao svoj smijeh, kao mahanu. Kažu da je bio prkosan na Abida, svoga brata, i na 
ostale, uznoseći se riječju da će Herdekovcu privesti Kamenicu. 

Bi sjajna svadba, a Kemal otkri tijelo svoje žene i nađe neveliku grbu, kratak vrat i začu 
mukao smijeh. "Oca ću ti ubiti", bio je rekao, a Safija gaje udarala sitnim šakama po licu, 


grebla noktima i siktala. Nagu je izvukao na dan i koje bio, mogao je da vidi daje smjerno 
sagnula glavu i kosom pokrila sve što je mogla da pokrije. A Kemal, čvrsta koraka, s nožem u 
ruci pođe Kamenici. Vidim. Ihtar mu je prepriječio put, pljunuo nož i šaku koja gaje stezala, 
vratio ga, a slugama naredio da ga svežu. 

Od njih nema poroda, jer Kemal ne dotiče svoju ženu. 


Bilješka o piscu 


Nedžad Ibrišimović (Sarajevo, 20. listopada 1940. — Sarajevo, 15. 
rujna 2011.) bosanskohercegovački je književnik bošnjačkog 
podrijetla. 


Nedžad Ibrišimović je rođen 1940. godine u Sarajevu. U trećoj godini 
života je ostao bez oca i s majkom odlazi u Žepče, gdje završava 
osnovnu školu. Nakon jednogodišnjeg pohađanja tehničke škole u 
Zenici, 1957. godine prelazi u Sarajevo i pohađa srednju školu za 
primijenjene umjetnosti, smjer kiparstvo i završava je 1961. godine. 
Nakon godinu dana nastavničkog rada u Žepču, upisuje studij 
filozofije u Sarajevu i diplomira 1977. godine. 


Bio je urednik u listovima Naši dani i Oslobođenje, jedno vrijeme bio je nastavnik u Goraždu, 
ali je uglavnom bio profesionalni književnik. U toku agresije na Bosnu i Hercegovinu izravno 
se uključio u obranu zemlje. Na Dobrinji je organizirao KZB Preporod koja je radila i u doba 
blokade ovog dijela Sarajeva. 


Član je Udruge likovnih umjetnika Bosne i Hercegovine od 1982. godine. Od 1982. do 2000. 
imao deset samostalnih izložbi. Bio je predsjednik je Društva pisaca Bosne i Hercegovine, od 
1993. do 2001. godine, a od 1995. do 1998. glavni i odgovorni urednik časopisa za književnost 
"Život". Prevođen je na albanski, češki, engleski, turski, francuski, španjolski, njemački i 
talijanski jezik. Nakon izlaska iz tiska remek djela Vječnik (2005.), Društvo pisaca Bosne i 
Hercegovine ga je kandidiralo za Nobelovu nagradu. 


Umro je 15. rujna 2011. godine U Sarajevu U 71. godini života. 


Napisana djela: 
e Kuća zatvorenih vrata (Sarajevo, 1964) 
e Najbolji časovničar na svijetu" (radio drama), 1967. 
e Pisac i njegova kreatura" (radio drama), 1968. 
e Zlatni most" (radio drama), 1968. 
e  Ugursuz (Sarajevo, 1968) 
e Karabeg (Sarajevo, 1971) 
e Priče (Sarajevo, 1972) 
e Glas koji je pukao o Egidiju" (radio drama), 1974. 
e Živo i mrtvo (radio drama), 1978 
e Zmaj od Bosne (Sarajevo, 1980) 


e Car si ove hevte (Sarajevo, 1980) 

e  Šamili tubakovi (Sarajevo, 1984) 

e  Nakaza i vila (Sarajevo, 1986) 

e Drame (Sarajevo, 1988) 

e Kuća bez vrata i druge priče (Sarajevo, 1989) 

e Braća i veziri (Sarajevo, 1989) 

e Dva dana u Al-Akru (Sarajevo, 1989) 

e Knjiga Adema Kahrimana napisana Nedžadom lIbrišimovićem Bosancem (Sarajevo, 
1992) 

e  Zambaci moje duše (Sarajevo, 1994) 

e  Vječnik (Sarajevo, 2005) 

e — El-Hidrova knjiga (Sarajevo, 2011) 


Izvor: https://hr.wikipedia.org/wiki/Ned%C1%BEad_lbriC5;%A1imovi%C4,%87. 


